laion/Wikipedia-Exotic huggingface dataset:
সারি মন্দির

ক্যান্ডি সারি (ইন্দোনেশীয়: Candi Sari also known as Candi Bendah) বা সারি মন্দির একটি ৮ম শতকের বৌদ্ধ মন্দির। এটি ইন্দোনেশিয়ার যোগ্যকর্তা অঞ্চলের কালাসানের তিরতোমার্তানি গ্রামের দুসুন বেন্দানে অবস্থিত। এর অবস্থান কালাসান মন্দির হতে ১৩০ মিটার উত্তর-পূর্বে। মন্দিরটি একটি দ্বিতল ভবন ছিল। এতে কাঠের বিম, ছাদ ও সিঁড়ি এবং জৈব উপাদানে নির্মিত দরজা জানালা ছিল যেগুলো ধ্বংস হয়ে হারিয়ে গেছে। মনে করা হয় ভবনটি প্রাথমিকভাবে একটি বিহার বা বৌদ্ধ সন্ন্যাসীদের বাসস্থান রূপে ব্যবহৃত হত। মন্দিরের নাম ‘সারি’ শব্দটি জাভানীয় ভাষায় ঘুমানো বুঝিয়ে থাকে যা থেকে এর প্রাথমিক ব্যবহার সম্পর্কে আঁচ করা যায়। ইতিহাসবিদরা মনে করেন সারি মন্দিরটি কালাসান মন্দির নির্মাণের কাছাকাছি সময়ে নির্মিত হয়েছিল। সংস্কৃত ভাষায় লেখা কালাসানের শিলালিপি ৭৭৮ খ্রিষ্টাব্দ নির্দেশ করে। শিলালিপি অনুযায়ী মন্দিরটি গুরু সঙ্গ রাজা শৈলেন্দ্রবামকাতিলক (শৈলেন্দ্র রাজবংশের রত্ন) নির্মাণ করেছিলেন যিনি শৈলেন্দ্র রাজবংশ এর মহারাজা তেজপূর্ণপণ পনঙ্গকরণ(কোন কোন স্থলে করীযান পনঙ্গকরণ নামে উল্লিখিত) কে বোধিসত্ত্ব তারা ও শৈলেন্দ্র রাজবংশের বৌদ্ধ সন্ন্যাসীদের জন্য বিহার নির্মাণে সম্মত করাতে সক্ষম হন। পনঙ্গকরণ বৌদ্ধ ভিক্ষু সন্ন্যাসী সম্প্রদায় সংঘকে কালারা গ্রাম প্রদান করেন। শিলালিপির তথ্য অনুযায়ী, সারি মন্দির নিকটস্থ কালাসান মন্দিরে নিবেদিত সন্ন্যাসীদের থাকার জন্য নির্মিত হয়ে থাকতে পারে। ১৯২০ ও ১৯২৯ সালে এর ধ্বংসাবশেষ আবিষ্কৃত হয় এবং এটি পুনর্নিমাণের উদ্যোগ ১৯৩০ সালে শুরু হয়ে সে বছরই শেষ হয়। এর নির্মাণ কাজ অসম্পূর্ণ রয়ে গেছে কারণ মন্দির ঘিরে থাকা বাহিরের ভিত্তি, সম্প্রসারিত সম্মুখকক্ষ, পূর্ব দেয়ালের সঙ্গে যুক্ত সামনের সিঁড়ি প্রভৃতি বহু অংশই হারিয়ে গেছে। মন্দিরটির প্রধান অংশ তিনটি- ভিত্তি, কাঠামো আর ছাদ। মন্দিরের ভূমি আয়তাকার, উত্তর-দক্ষিণে ১৭.৩ মিটার, পূর্ব-পশ্চিমে ১০ মিটার এবং উচ্চতা ১৭ মিটার। ভিত্তি অংশের কিছু মাত্র অবশিষ্ট আছে, বাইরের ভিত্তিপ্রদ প্রস্তরখণ্ডগুলো আর নেই। এর প্রবেশের দ্বারটি পূর্বদিকে অবস্থিত যেখানে কাল ও হাতি খচিত সুসজ্জিত ফটক রয়েছে। দেয়ালে উপরে ও নিচে দুসারিতে জানালা আছে। দেয়ালের মাঝে একটি অনুভূমিক সরলরেখা দেখা যায় যা থেকে ধারণা করা হয় মন্দিরটি একটি দ্বিতল ভবন। এর অভ্যন্তরে তিনটি কক্ষ রয়েছে- উত্তরের কক্ষ, কেন্দ্রীয় কক্ষ এবং দক্ষিণের কক্ষ। প্রতিটি ঘরের মাপ ৩ মিটার ╳ ৫.৮ মিটার। কক্ষ তিনটি পূর্বদিক দিয়ে উত্তর-দক্ষিণ অক্ষ বরাবর দরজা দ্বারা পরস্পর সংযুক্ত। প্রতিটি কক্ষের দেয়ালে পাথরের টুকরার সারি দেখতে পাওয়া যায় যেগুলো কাঠের বিম আর দুটি তলার ভেদকারী কাঠের ছাদ ধরে রাখতে ব্যবহৃত হত। কিছু জায়গায় কোনাকুনি পাথর দেখা যায়, সম্ভবত সেখানে কাঠের সিঁড়ি থাকতে পারে। Cœdès, George (১৯৬৮)। Walter F. Vella, সম্পাদক। The Indianized States of Southeast Asia। trans.Susan Brown Cowing। University of Hawaii Press। আইএসবিএন 978-0-8248-0368-1।  The information board at the Sari Temple vicinity Soetarno, Drs. R. second edition (2002). Aneka Candi Kuno di Indonesia (Ancient Temples in Indonesia), pp. 41. Dahara Prize. Semarang. আইএসবিএন ৯৭৯-৫০১-০৯৮-০. Sari Temple location on wikimapia. Official site Article with photos from borobudur.tv
অ্যান কক

অ্যান কক (জন্ম: ১১ জানুয়ারি ১৯৭৩) হলেন চীন এবং সিঙ্গাপুরের একজন সাবেক টেলিভিশন অভিনেত্রী। অ্যান কক হচ্ছেন ছয় সন্তানের একটি পরিবারের জন্মগ্রহণ করা সবচেয়ে ছোট সন্তান। তার ২ বোন এবং ৩ ভাই আছে। তিনি স্থানীয় প্রতিভা-অনুসন্ধান প্রতিযোগিতা, স্টার সার্চ সিঙ্গাপুরের চূড়ান্ত প্রতিযোগী হিসেবে আবির্ভূত হওয়ার পর, ১৯৯৩ সালে তিনি সিঙ্গাপুরের বিনোদন জগতে অভিনয় করা শুরু করেন, যেখানে তিনি চীনা ভাষার টিভি চ্যানেল এসবিসি8-এ (বর্তমানে মিডিয়াকর্প চ্যানেল ৮) কাজ করার জন্য একটি চুক্তি স্বাক্ষর করেন। ১৯৯০-এর দশকে তিনি সিঙ্গাপুরের চীনা-ভাষার বিনোদন শিল্পে "থার্ড সিস্টার" (তৃতীয় সবচেয়ে জনপ্রিয় অভিনেত্রী) হিসাবে অভিহিত হন। সেই সময় টেলিভিশন নাটকের প্রধান ভূমিকা পালন করতে তিনি অনেক অফার পেয়েছিলেন। ২০০০ সালে, অ্যান কক তার অভিনয় কর্মজীবন প্রসারিত করার জন্য বিদেশে গিয়েছিলেন। তিনি ২০০৩ সালে তিনি সিঙ্গাপুরের মিডিয়াওয়ার্কের জন্য পুনরায় সিঙ্গাপুরে ফিরে আসেন এবং সেখানে ২০০৫ সালে মিডিয়া মিডিয়াকর্প হয়ে ফিরে যান। মাত্র ১৩ বছর বয়সী ক্যারিয়ারে প্রথমবারের জন্য, তিনি তার অভিনয়ের জন্য ২০০৫ সালে সেরা অভিনেত্রীর জন্য স্টার পুরস্কারে মনোনীত হয়েছিলেন। তিনি উক্ত বিভাগে "লাভ কন্সিয়ার্জ" চলচ্চিত্রের "জিয়াং রাকিং" চরিত্রের জন্য মনোনীত হয়েছিলেন। লা ফেমমেতে, তিনি একটি মনস্তাত্ত্বিক নারীর চরিত্রে অভিনয় করেছিলেন, যিনি তার পরিবারকে অবহেলা করেন এবং পরে স্তন ক্যান্সারের শিকার হন। ২০০৯ সালে, তিনি অত্যন্ত প্রশংসিত নাট্য সিরিয়াল হাউসওয়াইভস হলিডেতে অ্যালিস জেগ নামে একটি বস্তুবাদী এবং জাঁক দেখানো গৃহিনীর চরিত্রে প্রধান ভূমিকা পালন করেন, যা দর্শকদের কাছ থেকে প্রশংসা ও ইতিবাচক প্রতিক্রিয়া অর্জন করে। তার কর্মের জন্য, কককে ২০১০ সালের স্টার পুরস্কারে আবার শ্রেষ্ঠ অভিনেত্রীর পুরস্কারের জন্য মনোনীত করা হয়েছিল এবং এটির জন্য তিনি বিপুলভাবে জনপ্রিয় ছিলেন, কিন্তু পুরস্কারটি জয়লাভ করতে পারেননি। ২০১১ সালে, কক ক্যাম্পং টাইসে উপস্থিত হয়েছেন, যা ৪ মাসের একটি নির্দিষ্ট সময়ের জন্য মালয়েশিয়ার সাঙ্গাই লেম্বিংয়ের মধ্যে শুট করা হয়েছিল। একই বছরে, কক দ্য ওথ এবং বাউন্টিফুল ব্লেসিংসে অভিনয় করেছিলেন। উক্ত চলচ্চিত্রে ক্রিস্টোফার লি, টে পিং হুই এবং হংকং অভিনেত্রী জেসিকা হুসিয়নের মতো প্রতিষ্ঠিত অভিনেতাদের পাশে তিনি অভিনয় করেছিলেন। অভিনয় ছাড়া কক তিনটি একক অ্যালবামও প্রযোজনা করেছেন। তিনি ২০০৯ সালে দ্য লিটল ননয়্যার জন্য দ্য পেরানাকান বল গান গেয়েছিলেন। "From sex siren to aunty"। AsiaOne Diva। ২৮ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০০৯।  "郭舒贤演阿嫂　可望咸鱼翻身"। Lian He Wan Bao। ৯ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০ মে ২০০৯।  "Best Actress Category Prediction"। xinmsn.com। ২৭ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১০।  "当过"三片歌手"　郭舒贤: 知足感恩"। omy.sg। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০০৯।  [১] [২] [৩]
বাহরাইনি রন্ধনশৈলী

বাহরাইনী রন্ধনশৈলী বাহরাইনে প্রচলিত খাদ্য ও পানীয়ের সমন্বয়ে গড়ে উঠেছে। বাহরাইনের রন্ধনশৈলীতে উল্লেখযোগ্য স্থানদখল করে আছে এরকম খাবারের মধ্যে আছে বিরিয়ানি, হারীস, খাবীসা, মাকবুস, মাহ্যোয়া, মাগলুবা, কৌজি এবং জালাবিয়া। কাহওয়াহ এদের জাতীয় পানীয়। বাহরাইন পারস্য উপসাগরের পশ্চিম তীরের একটি ছোট দ্বীপদেশ। বাহরাইনের রন্ধনশৈলী মূলত আরবীয়, পারস্যদেশীয়, ভারতীয়, বেলুচী, আফ্রিকীয়, দূরপ্রাচ্য এবং ইউরোপীয় খাবারের প্রভাবে প্রভাবিত। প্রাচীনকাল থেকে বাহরাইন একটি গুরুত্বপূর্ণ সমুদ্রবন্দর এবং বিভিন্ন জাতীর ব্যবসাকেন্দ্র হিসেবে কাজ করেছে। বাহরাইনে প্রচলিত কিছু সাধারণ খাবারঃ বালালীত, (আরবি: بلاليط) - মিষ্টি জাফরানের নুডলস যার উপরে অমলেট দেওয়া থাকে। বেইথ এল্গিট্টা, (আরবি: بيض القطا) - বাদামের গুঁড়া ও চিনি দিয়ে তৈরী ভাজা বিস্কুট। এক ধরনের ডিমের আকৃতির হওয়ায় একে সেই ডিমের নামে নামকরণ করা হয়েছে। বিরিয়ানী, (আরবি: برياني) – একটি সাধারণ খাবার যা খুব মশলা দিয়ে রান্না করা হয়। প্রধান উপাদান চাল সংগে থাকে মুরগী অথবা ভেড়া বা ছাগল। ফিরগা - সাদা চাল যা টমেটো, আলু এবং বেগুন দিয়ে রান্না করা হয়। গ্যাবাউট (আরবি: قبوط), ঘন মাংসের ঝোলে মেশানো আটা দিয়ে তৈরী করা হয়। গার্স ওগালি (আরবি: قرص عقيلي) , একটি ঐতিহ্যবাহী পিঠা যা ডিম, ময়দা, চিনি এবং জাফরান দিয়ে তৈরী করা হয়। প্রথাগতভাবে চায়ের সংগে পরিবেশন করা হয়। ঘুরাইবা - আটা, ঘি, চিনি গুড়ো এবং এলাচ মিশিয়ে তৈরী করা এক ধরনের বিস্কুট যা সাধারণত আরবীয় কফির সংগে পরিবেশন করা হয়। হারেস, (আরবি: هريس) - গম মাংসের সংগে রান্না করে পেষা হয় উপরে এক ধরনের চিনি ছড়িয়ে দেওয়া হয়। জিরেশ (আরবি: يريش), - মুরগী বা বকরী, টমেটো এবং মশলা দিয়ে রান্না করে মিশ্রিত করে তৈরী করা হয়। খাবেস, (আরবি: الخبيص) - আটা ও তেল সহযোগে তৈরি মিষ্টিজাতীয় খাবার। লুগাইমাত, (আরবি: لقيمات) - জাফরান সিরাপে ডোবানো ঈষ্টের ভাজা পিঠা। চিনি, লেবু এবং জাফরান দিয়ে প্রস্তুত করা হয়। মাকবুশ, (আরবি: مجبوس) - ছাগল, মুরগী বা মাছ দিয়ে তৈরী খাবার যার উপরে সুগন্ধি চাল ছড়ানো থাকে এবং মুরগী বা ছাগলের মশলা যুক্ত ঝোল দিয়ে রান্না করা হয়। মাহ্যোয়া, (আরবি: مهياوة) - এক ধরনের মাছের সস। মাগলুবা, (আরবি: مقلوبة) - মাংস, আলু এবং বেগুন দিয়ে রান্না করা হয়। মারগুগ, (আরবি: مرقوق) - সব্জির স্ট্যু যাতে সাধারণত স্কোয়াশ এবং বেগুন থাকে। মুমাওয়াশ , (আরবি: مموش) - চাল সবুজ ডাল দিয়ে রান্না করা হয় এবং উপরে শুকনো চিংড়ি দেওয়া হয়। মুতাব্বাক সামাক, (আরবি: مطبق سمك) - ভাতের উপর পরিবেশিত মাছ। অধিক মশলাযুক্ত মাছের ঝোল দিয়ে ভাত রান্না করা হয়। কুজি, (আরবি: قوزي) - বাহরাইনী ভেড়ার রোস্ট যা ভাত, মাংস, ডিম এবং অন্যান্য উপকরণ দিয়ে সাজানো থাকে। জালাবিয়া, (আরবি: زلابية) - একধরনের জিলাপী যা চিনি, লেবু ও জাফরানের দ্রবণ বা সিরাপে চুবিয়ে তৈরী করা হয়। কাহওয়াহ এদের জাতীয় পানীয়। তবে অতিথি আপ্যায়নে চা পরিবেশন করা হয়। অন্যান্য পানীয়ের মধ্যে আছে লবণ, দইয়ের পানীয় এবং কোমল পানীয়। সীমাবদ্ধ ভূমির কারণে বাহরাইন খুবই অল্প পরিমাণ খাবার উৎপাদন করে এবং বাকি খাবার এরা আমদানী করে থাকে। Cuisine in Bahrain ওয়েব্যাক মেশিনে আর্কাইভকৃত ৪ মে ২০১১ তারিখে. Allo' Expat Bahrain ওয়েব্যাক মেশিনে আর্কাইভকৃত ২ মে ২০১১ তারিখে (Website). Accessed April 2011.
গান্ধার বিশ্ববিদ্যালয়

গান্ধার বিশ্ববিদ্যালয়টি পাকিস্তানের পেশোয়ারে অবস্থিত।এখানে স্বাস্থ্য বিজ্ঞানে বিষয়ক বিশেষায়িত শিক্ষা প্রদান করে হয়ে থাকে। এটি একটি বেসরকারী মেডিকেল কলেজ, যা খাইবার-পাখতুনখা রাজ্যের অনুমোদন প্রাপ্ত। এই প্রতিষ্ঠান সার্জন মুহাম্মাদ কবির ১৯৯৫ সালে প্রতিষ্ঠা করেন, যা পরবর্তীতে গান্ধার বিশ্ববিদ্যালয়ে পরিণত হয়। গান্ধার শহরটি সুপ্রাচীন কাল থেকেই শিক্ষার জন্য বিখ্যাত ছিলো। তবে দিনে দিনে এর সমৃদ্ধি নষ্ট হয়ে যায়। এই অঞ্চলের শিক্ষার্থীদের উচ্চ শিক্ষার জন্য সরকারী বিশ্ববিদ্যালয়ের ওপর নির্ভর করতো, কিন্তু শিক্ষার্থীদের সংখ্যা বেশি হওয়ায় সরকারী প্রতিষ্ঠানে সবার জন্য শিক্ষা গ্রহণ ব্যাহত হতে থাকে। তখন সরকার শিক্ষাক্ষেত্রে বেসরকারী খাতকে পৃষ্ঠপোষকতা দেওয়া শুরু করে। ১৯৯৫ সালে বিশিষ্ট সমাজসেবক সার্জন মুহাম্মাদ কবির এই বিশ্ববিদ্যালয় প্রতিষ্ঠা করেন। ক্রমেই এই বিশ্ববিদ্যালয় উক্ত অঞ্চলে শিক্ষার প্রযুক্ত উন্নতি ও শিক্ষামানের জন্য পরিচিত হয়ে উঠে। বিশ্ববিদ্যালয়ে বিশেষ বিভাগ চালু করা হয়েছে নার্সিং, দন্তচিকিত্সা, ফার্মাকোলজি, জনস্বাস্থ্য এবং প্যারামেডিক্যাল টেকনোলজি শিক্ষা দেওয়ার জন্য। ১) কবির মেডিকেল কলেজঃ ১৯৯৫ সালের অক্টোবর মাসে পেশোয়ারে বেসরকারি খাতে প্রতিষ্ঠিত প্রথম মেডিকেল কলেজ এটি। এখানে মৌলিক বিজ্ঞান বিভাগ, রুইইডা কবীর বেসিক মেডিকেল সায়েন্সেস এ, এবং ক্লিনিক্যাল সায়েন্সেস ডিপার্টমেন্ট, নাসির টিচিং হসপিটাল এ, বিশেষ গুরুত্ব দেওয়া হয়। ২) সরদার বেগম ডেন্টাল কলেজ ৩) নাসির টেকনিক্যাল হাসপাতাল ৪) গান্ধার কলেজ অব ফার্মেসী ৫) ওয়াজিদ মুহাম্মদ ইনস্টিটিউট অফ প্যারামেডিক্যাল টেকনোলজী ৭) ফরখন্দ ইনস্টিটিউট অফ নার্সিং ৮) কবির ইনস্টিটিউট অব পাবলিক হেলথ গান্ধার বিশ্ববিদ্যালয়ে নিম্নোক্র বিষয়ে ডিগ্রী দেওয়া হয়ঃ ১) এমবিবিএস ২) বিডিএস ৩) এমপিএইচ ৪) ফার্ম ডি ৫) নার্সিং ৬) প্যারামেডিক্স ৭) ডেন্টাল স্নাতকোত্তর কোর্স 8) ফিজিওথেরাপি ডক্টর (ডি.পি.টি.) গান্ধার বিশ্ববিদ্যালয় থেকে নিয়মিত পত্রিকা, ম্যাগাজিন , গবেষণা পত্র, বই ইত্যাফি প্রকাশ করা হয়। এছাড়া নিয়মিত প্রকাশনা হিসেবে গান্ধার ম্যাগাজিন ও গান্ধার নিউজলেটার প্রকাশ করা হয়। এখানে শিক্ষার্থীদের জন্য বিভিন্ন সংগঠন আছে। যেমনঃ গান্ধার সাহিত্য সমাজ গান্ধার চরিত্র গঠন সমাজ গান্ধার ক্রীড়া সমাজ গান্ধার বিশ্ববিদ্যালয়ের উল্লেখযোগ্য শিক্ষার্থীঃ ডাঃ ফাহাদ কাইম ডাঃ শাজিয়া সামি ডাঃ উমার ওয়াদুদ ডাঃ হেসেব উল্লাহ আউন ডাঃ সালিহ জন ডাঃ সৈয়দ সোহাইব দাউদ গিলানি ডাঃ সামান ব্যাসের ডাঃ রেম আনোয়ার খান ডাঃ নায়লা নওশাদ ডাঃ মুহাম্মদ ইমরান খান জাহাঙ্গীর "About Gandhara University"।  "History of Gandhara University Peshawar Pakistan"। সংগ্রহের তারিখ ২০১৭-১১-১০।  "History of Sardar Begum Dental College Peshawar"।  "Gandhara University web site"।  "Kabir Medical College (KMC) Peshawar Pakistan"। সংগ্রহের তারিখ ২০১৭-১১-১০।  "Gandhara University Peshawar Pakistan: Home Page"। সংগ্রহের তারিখ ২০১৭-১১-১০।  "Gandhara University Peshawar Pakistan: Home Page"। সংগ্রহের তারিখ ২০১৭-১১-১০।
সুপারস্টার (গান)

সুপারস্টার আমেরিকান সঙ্গীত শিল্পী ম্যাডোনা-এর একটি গান। এটি ম্যাডোনা সম্পাদিত বারোতম অ্যালবাম এমডিএনএ-এর অন্তর্ভুক্ত। গানটি ৩ ডিসেম্বর ২০১২ ব্রাজিলে মুক্তি পায়। মুক্তির পরে গানটি বাণিজ্যিকভাবে ব্যাপক সাফল্য অর্জন করে। সঙ্গীত সমালোচকরাও গানটির অনেক প্রশংসা করেন। সুপারস্টার গানটি লিখেছেন ম্যাডোনা, হার্ডি "ইন্ডিগো" মুয়াঞ্জা এবং মাইকেল মালিহ এবং তা নিউ ইয়র্ক সিটির এমএসআর স্টুডিওসে ধারণ করা হয়। গানটি ধারণ করা হয় ২০১১ সালে তবে তা মুক্তি পায় ৩ ডিসম্বর ২০১২ তারিখে। ওয়ান মোর চান্স (গান) গেট টুগেদার (গান) কিপ ইট টুগেদার (গান) "Superstar song credits"। এমডিএনএ (লিনার নোটস)। ম্যাডোনা। নিউ ইয়র্ক সিটি, নিউ ইয়র্ক: Live Nation, ইন্টারস্কোপ রেকর্ডস। ২০১২। পৃষ্ঠা ২। ০৬০২৫২৭৯৯৭৩৬০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সাউথ কোরিয়া গাওন ইন্টারন্যাশনাল চার্ট (সপ্তাহ: মার্চ ২৫, ২০১২ থেকে মার্চ ৩১, ২০১২)" (কোরীয় ভাষায়)। গাওন মিউজিক চার্ট। এপ্রিল ৫, ২০১২। ১২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৭।  "Leitores Da Folha Recebem Superstar O Novo Single De Madonna"। Folha de S.Paulo (Portuguese ভাষায়)। Grup Folha। ডিসেম্বর ৩, ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
বন্ধনীযুক্ত কৃত্রিম শিশ্ন

বন্ধনীযুক্ত কৃত্রিম শিশ্ন (ইংরেজিতে স্ট্র্যাপ-অন ডিলডো) হচ্ছে এক প্রকারের যৌনখেলনা মূলক শিশ্ন যাতে বন্ধনী লাগানো থাকে। এ ধরনের জিনিসকে যৌনখেলনা বলা হয় এবং সাধারণত সমকামিনীরা এ ধরনের জিনিশ ব্যবহার করেন, কিন্তু ক্ষেত্রবিশেষে এই ধরনের খেলনা নারীরা বা যেসব পুরুষের শিশ্ন উত্থিত হয়না তাদের পুরুষ বা নারী সঙ্গীর মলদ্বারে প্রবেশ করানোর জন্যও ব্যবহার করে থাকেন। খেলনাটি বিভিন্ন রকমের হতে পারে, শিশ্নের আকৃতি বিভিন্ন মানুষের চাহিদা অনুযায়ী বিভিন্নভাবে তৈরি করা হয়, তাছাড়া বন্ধনী যেটির সাথে শিশ্নটি লাগানো থাকে ওটিও বিভিন্ন নকশার এবং আয়তনের বানানো হয়ে থাকে। মানুষের কোমরের ভিন্নতা এবং পছন্দ-অপছন্দ ভিত্তি করে। যেসব পুরুষদের লিঙ্গ উত্থিত হয়না তারা এই স্ট্র্যাপ-অন ডিলডো পরিধান করে সঙ্গীকে আনন্দ দিতে পারেন। Morin, Jack (১৯৯৮)। "What is Anal Intercourse"। Anal Pleasure & Health: A Guide for Men and Women (3rd সংস্করণ)। San Francisco, California: Down There Press। পৃষ্ঠা 151। আইএসবিএন 0-940208-20-2। Ever since the invention of the strap-on dildo, anyone can enjoy intercourse as the inserter, the receiver, or both. Strap-on harnesses are made of leather or fabric. The most common designs have an adjustable strap for the waist plus two others for the legs. In the front, a ring holds a dildo with a flared base securely against or slightly above the genitals.  Blue, Violet (২০০৭)। "Harnesses and Dildos"। The Adventurous Couple's Guide to Strap-On Sex (1st সংস্করণ)। San Francisco, California: Cleis Press। পৃষ্ঠা 93। আইএসবিএন 978-1-57344-278-7। You'll find that harnesses come in a wide variety of shapes, styles and sizes and can be tailored to fit virtually any fantasy scenario you and your lover have in mind. Strap-ons are for women, men and transpeople of all genders and orientations who want a little (or a big) something extra in their pants.  Strong, Bill; Gammon, Lori (২০০৬)। "Strap-on Tools"। Anal Sex for Couples। West Palm Beach, Florida: Triad Press। পৃষ্ঠা 131–142। আইএসবিএন 0-9650716-2-6।  Taormino, Tristan (২০০৬)। "Strap-on Dildos and Harnesses"। The Ultimate Guide to Anal Sex for Women (2nd সংস্করণ)। San Francisco, California: Cleis Press। পৃষ্ঠা 74–77। আইএসবিএন 1-57344-221-6।
শারীরিক অন্তরঙ্গতা

শারীরিক অন্তরঙ্গতা হচ্ছে সাধারণত দুইজন মানুষের নগ্ন হয়ে এক অপরকে ছুঁয়াছুঁয়ি বা যৌন-সম্পর্ক করা, তাছাড়া সমলিঙ্গের বা বিষমলিঙ্গের প্রেমযুগলের পারস্পরিক আবেগীয় আলিঙ্গন (বস্ত্র পরিহিত অবস্থায় বা নগ্ন হয়ে) ও এক প্রকারের শারীরিক অন্তরঙ্গতা। এ ধরনের কাজ মানুষ তার প্রেমিক বা প্রেমিকা বা ঘনিষ্ঠ বন্ধু বা বান্ধবীর সাথে ভালোবাসার বহিঃপ্রকাশ হিসেবে করে। এ ধরনের কাজে মানবশরীরে ভালো উপকার হয়, মানসিক আনন্দ পাওয়া যায়। শারীরিক অন্তরঙ্গতার মাধ্যমে নারী-পুরুষ উভয়ের মধ্যেই অক্সিটোসিন, ডোপামাইন এবং সেরোটোনিন হরমোন নিঃসৃত হয়, তাছাড়া মানুষের স্ট্রেস হরমোনের কার্যকারিতা হ্রাস পায়। কারো সম্মতি ছাড়া কারো সঙ্গে শারীরিক অন্তরঙ্গতা করার চেষ্টা করলে সেটি ধর্ষণ বলে গণ্য হবে। কিন্তু এমনিতে ভালোবাসা বা বন্ধুসুলভ বা আবেগীয় বা মানবিকতা হিসাবে কারো সঙ্গে আলিঙ্গন করলে যদিও সেটাকে শারীরিক অন্তরঙ্গতা বোঝায় না কেউ কিছু মনে করবেনা। সাধারণত প্রেমযুগলরা বাসায় বা কম মানুষপূর্ণ কোনো জায়গায় বা কোনো নির্জন জায়গায় এরূপ শারীরিক অন্তরঙ্গতায় লিপ্ত হতে পারে, তবে আশেপাশে মানুষ থাকলে তারা বিবস্ত্র হবেনা। সাধারণত প্রেমযুগলরা নিম্নোক্ত কাজগুলো করে থাকেনঃ আবেগীয় আলিঙ্গন হাত বুলিয়ে আদর করা (মাথা বা পিঠ) চোখে চোখ রেখে অনেকক্ষণ তাকিয়ে থাকা পরস্পরের ওষ্ঠে চুম্বনকর্ম করা পায়ের ওপর শুয়ে থাকা "সংরক্ষণাগারভুক্ত অনুলিপি"। ১৮ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৯।  "Human touch may have some healing properties"। USA Today। ২০০৮-০৯-২৮। সংগ্রহের তারিখ ২০১১-০১-০৩।  Hall, Edward T. (১৯৬৬)। The Hidden Dimension। Anchor Books। আইএসবিএন 0-385-08476-5।  Stabentheiner, Anton, et al. "Endothermic heat production in honeybee winter clusters." Journal of Experimental Biology 206.2 (2003): 353-358. Diezinger, F. T., and J. R. Anderson. "Starting from scratch: A first look at a “displacement activity” in group‐living rhesus monkeys." American Journal of Primatology 11.2 (1986): 117-124.
আবেগীয় অন্তরঙ্গতা

আবেগীয় অন্তরঙ্গতা হচ্ছে সাধারণত দুজন মানুষের মধ্যে সংঘটিত এক প্রকারের প্রেম-ভালোবাসার অনুভূতি। আবেগীয় অন্তরঙ্গতা দুজন মানুষের পারস্পরিক প্রেম-ভালোবাসা, শ্রদ্ধা, বিশ্বাস, বন্ধুত্ব, মতাদর্শ-গত মিল ইত্যাদির ভিত্তিতে গড়ে ওঠা এক প্রেমময় মানসিক সম্পর্ক। এই স্বাধীনতায় শোষণ নেই, কোনও বিনিময় মূল্য নেই। বিষমলিঙ্গের বা সমলিঙ্গের প্রেমযুগলের একসাথে ঘোরাফিরা, খাওয়া-দাওয়া, শুয়ে থাকা, টিভি দেখা, আড্ডা মারা ইত্যাদি হচ্ছে আবেগীয় অন্তরঙ্গতার স্বরূপ। প্রেমযুগলের পারস্পরিক আস্থা, শ্রদ্ধা এবং ভালোবাসা যে আবগীয় অন্তরঙ্গতা তৈরি করে তা তাদের মধ্যে অনেক জীবনীশক্তির সঞ্চার করে, বেঁচে থাকার আশা যোগায়। প্রত্যেক মানুষের জীবনে এই ধরনের মানসিক পরিতোষের খুবই প্রয়োজন, তাদের সুস্থভাবে বেঁচে থাকার জন্য। আবেগীয় অন্তরঙ্গতা প্রেমযুগলের আলিঙ্গন (কাপড় পরে বা উলঙ্গ হয়ে) বা ভালোবাসার প্রকাশ হিসেবে চুম্বন হতে পারে, হতে পারে আড্ডা মারা বা একসাথে শুয়ে থাকা। Dahms, Alan M. (১৯৭২)। Emotional Intimacy: Overlooked Requirement for Survival। Pruett Publishers। আইএসবিএন 978-0871081841।  Sinclair, Development and validation of the Emotional Intimacy Scale, আইএসএসএন 1061-3749, Vol 13. "Emotional Intimacy"। Psychologytoday.com। সংগ্রহের তারিখ ১৯ নভেম্বর ২০১৪।  "Restoring Emotional Intimacy"। Marriage.com।  Jurkane-Hobein, Ivet (২০১৫)। "Imagining the Absent Partner: Intimacy and Imagination in Long-distance relationships"। Innovative Issues and appraoches in social sciences।
মানব বন্ধন

মানব বন্ধন হচ্ছে মানব জাতির মধ্যকার পারস্পরিক বিভিন্ন প্রকারের সম্পর্ক যেমনঃ মাতা-পিতা-সন্তান, বন্ধু-বান্ধবী, প্রেমিক-প্রেমিকা ইত্যাদি। দুই বা ততোধিক মানুষের মধ্যে বন্ধুত্ব বা যৌন সম্পর্ক এক প্রকারের মানব-বন্ধন। মানব বন্ধনের মূল উদ্দেশ্য হচ্ছে মানুষের মধ্যে মানসিক এবং শারীরিক আনন্দ জিনিশটা রাখা। একজন মানুষ আরেকজন মানুষকে বন্ধুত্বের আহ্বান জানাবে, অপরজন তাকে পছন্দ করলে তাকে সুন্দরভাবে সম্মতি জানাবে, আর পছন্দ না হলে প্রত্যাখ্যানটাও ধনাত্মকভাবে করবে। মানব-বন্ধনের কারণেই মানব-সমাজ এবং জাতিটা টিকে আছে। নারী পুরুষের প্রেম-ভালোবাসা, প্রণয় এবং দৈহিক মিলনের ফলে যে নতুন মানুষ তৈরি হয় তাকে নিয়ে সংসার করা এক প্রকারের মানব-বন্ধন। Webster's New World College Dictionary 1971. The Free Dictionary Holland, Maximilian. (2012) Social Bonding and Nurture Kinship: Compatibility between Cultural and Biological Approaches. North Charleston: Createspace Press.
উত্তর নিকোসিয়া

উত্তর নিকোসিয়া (তুর্কি: [Kuzey] Lefkoşa [kuˈzej lefˈkoʃa]) হল এশিয়ার স্ব ঘোষিত স্বাধীন রাষ্ট্র উত্তর সাইপ্রাস তুর্কি প্রজাতন্ত্রের রাজধানী ও সর্ববৃহৎ শহর। এটি বিভক্ত নিকোসিয়া শহরের উত্তর অংশ, যা নিকোসিয়া তুর্কিশ মিউনিসিপালিটি দ্বারা শাসিত হয়। ২০১১ সালের হিসাব অনুযায়ী উত্তর নিকোসিয়ার মোট জনসংখ্যা ছিল ৬১,৩৭৮ জন এবং সম্পূর্ণ মেট্রোপলিটন এলাকার জনসংখ্যা ছিল ৮২,৫৩৯ জন। ১৯৬০ এর দশকের সাইপ্রাস আন্ত দ্বন্দ্বের ফলে সাইপ্রাসের রাজধানী নিকোসিয়া বিভক্ত হয় এবং ১৯৬৩ সাল থেকে উত্তর অংশ তুর্কি সাইপ্রিয়টর্স (তুর্কি জাতিগত সাইপ্রাসীয়) ও দক্ষিণ অংশ গ্রিক সাইপ্রিয়টর্স (গ্রিক জাতিগত সাইপ্রাসীয়) দ্বারা নিয়ন্ত্রণ হল। রাজধানী হিসাবে উত্তর নিকোসিয়া উত্তর সাইপ্রাসের রাজনৈতিক, অর্থনৈতিক ও সাংস্কৃতিক কেন্দ্র। উত্তর নিকোসিয়ায় উত্তর সাইপ্রাসের সচিবালয় ও মন্ত্রণালয়সমূহ অবস্থিত। শহরটি নিকোসিয়া তুর্কিশ মিউনিসিপালিটির মাধ্যমে শাসিত হয় যা, সাইপ্রাস তুর্কি প্রজাতন্ত্রের সংবিধান দ্বারা স্বীকৃত। উত্তর নিকোসিয়া মিউনিসিপালিটির বর্তমান মেয়র মেহমেদ হারমানসি, তিনি কমিউনাল ডেমোক্রেসি পার্টি (টিডিপি) থেকে ২০১৪ সালের মেয়র নির্বাচনে ৩৪% ভোটে নির্বাচিত হয়েছিলেন। সিটি কাউন্সিল ২২ সদস্য নিয়ে গঠিত, যারা রিপাবলিকান তুর্কিশ পার্টি থেকে ৮ জন, ন্যাশনাল ইউনিটি পার্টি থেকে ৬ জন, কমিউনাল ডেমোক্রেসি পার্টি থেকে ৬ জন, ডেমোক্রেটিক পার্টি থেকে ১ জন এবং নিউ সাইপ্রাস পার্টি থেকে ১ জন নির্বাচিত হয়েছিলো। উত্তর নিকোসিয়ায় তিনটি বিশ্ববিদ্যালয় রয়েছে, যেগুলো হল - নেয়ার ইস্ট বিশ্ববিদ্যালয়, সাইপ্রাস আন্তর্জাতিক বিশ্ববিদ্যালয় ও মেডিটেরিয়ান কারপাসা বিশ্ববিদ্যালয়। এখানে তুরস্কের আনাদোলা বিশ্ববিদ্যালয়ের শাখা রয়েছে। এছাড়া এখানে দুটি ভোকেশনাল স্কুল (আর্তাতুর্ক অ্যাকাডেমি ও টিচার্স অ্যান্ড পুলিশ অ্যাকাডেমি) রয়েছে যেগুলো বিশ্ববিদ্যালয়ের সমমান। উত্তর নিকোসিয়া উত্তর সাইপ্রাসের একটি প্রধান যোগাযোগ কেন্দ্র যা উত্তর সাইপ্রাসের অন্য গুরুত্বপূর্ণ শহরের সাথে যুক্ত। এখানে রয়েছে আধুনিক চার লেন সমৃদ্ধ রাস্তা: ডি-৩০ ফামাগুস্তা থেকে নিকোসিয়ার উপর দিয়ে মরফো গেছে এবং ডি-২৫ নিকোসিয়া থেকে কেরেনিয়া গেছে। এরকান আন্তর্জাতিক বিমানবন্দর আন্তর্জাতিক বিমান যোগাযোগে ব্যবহৃত হয়। উত্তর নিকোসিয়ায় কোন রেলওয়ে যোগাযোগ বা মেট্রোরেল নেই অথবা এরকম কোন পরিকল্পনাও নেই। ২০১১ সালে ট্রাম যোগাযোগের পরিকল্পনা করা হলেও পরে তা বাতিল করা হয়েছিল। চৌদ্দটি দল নিয়ে গঠিত উত্তর সাইপ্রাসের সবচেয়ে জনপ্রিয় লীগ তুর্কিশ সাইপ্রিয়ট লীগের চারটি দলেরই অবস্থান উত্তর নিকোসিয়া। এখানে বেশ কিছু স্পোর্টস ভেন্যু রয়েছে, তবু তুর্কিশ আর্তাতুর্ক স্টেডিয়াম সবচেয়ে বড় স্টেডিয়াম, যার ধারণ ক্ষমতা ২৮,০০০ হাজার জন। "Lament-Türkü Tradition in Cyprus" (পিডিএফ)। Çukurova Üniversity। সংগ্রহের তারিখ ৪ জানুয়ারি ২০১৫।  KKTC 2011 Nüfus ve Konut Sayımı [TRNC 2011 Population and Housing Census] (পিডিএফ), TRNC State Planning Organization, ৬ আগস্ট ২০১৩, পৃষ্ঠা 16, ২৪ ডিসেম্বর ২০১৮ তারিখে মূল (পিডিএফ) থেকে আর্কাইভ করা, সংগ্রহের তারিখ ৬ নভেম্বর ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; spd1 নামের সূত্রটির জন্য কোন লেখা প্রদান করা হয়নি
সরকারি জিয়া মহিলা কলেজ

সরকারি জিয়া মহিলা কলেজ বাংলাদেশের প্রয়াত রাষ্ট্রপতি ও বাংলাদেশ জাতীয়তাবাদী দলের প্রতিষ্ঠাতা জিয়াউর রহমানের নামে প্রতিষ্ঠিত। এই কলেজটি ১৯৮০ সালে একটি বেসরকারি কলেজ হিসেবে প্রতিষ্ঠিত হয়। ১৯৮০ সালের সেপ্টেম্বর মাসের আট তারিখে বাংলাদেশের সমৃদ্ধ জেলা ফেনীর রাজাঝির দিঘীর পূর্ব পাড়ে পাবলিক লাইব্রেরির দোতলায় এ কলেজটির শুভ উদ্বোধন হয়। পাবলিক লাইব্রেরির ০২ টি ও ফেনী ক্লাবের ০২ টি কক্ষ নিয়ে কলেজটির কার্যক্রম শুরু হয়। ১৯৮০/৮১ শিক্ষাবর্ষে মাত্র অাটজন শিক্ষার্থী নিয়ে কলেজটি শ্রেণী কার্যক্রম শুরু করে। কলেজ ক্যাম্পাসটি পরবর্তিতে ফেনীর মহিপাল থেকে ৬৫০ মিটার পূর্বে শহীদ শহীদুল্লাহ কায়সার(সাবেক পাঁচগাছিয়া রোড) রোডের উত্তর পাশে পানি উন্নয়ন বোর্ডের ২ একর ৪৫ শতাংশ ভূমির উপর প্রতিষ্ঠিত হয়।জায়গাটি শহীদ জিয়াউর রহমান বরাদ্দ দেন। ১৯৮৬ সালে পরবর্তী রাষ্ট্রপতি হুসেইন মুহম্মদ এরশাদ জাতীয়করণের ঘোষণা দেন এবং পরের বছর, ১৯৮৭ সালে কলেজটি সরকারি হয়। স্লোগানঃ শিক্ষা, সাম্য মৈত্রী। পরিচালনা বিভাগঃ কলেজ পরিচালনার জন্য কলেজের কার্যক্রমককে তিন ভাগে ভাগ করা হয়েছে, ১। প্রশাসনিক বিভাগ, ২। একাডেমিক বিভাগ ও ৩। হিসাব বিভাগ। একজন অধ্যক্ষ, একজন উপাধ্যক্ষ ও কতিপয় কর্মচারী নিয়ে কলেজের একাডেমিক বিভাগ গঠিত। কলেজের বর্তমান অধ্যক্ষ অধ্যাপক কামরুন নাহার ও উপাধ্যক্ষ পদটি শূন্য আছে। ৩৩ জন শিক্ষক কলেজটির একাডেমিক কার্যক্রম পরিচালনা করেন। এঁদের মধ্যে, প্রভাষক> সহকারী অধ্যাপক > সহযোগী অধ্যাপক > অধ্যাপক রয়েছে। এছাড়াও দুজন প্রদর্শক কর্মরত আছেন। হিসাবরক্ষন বিভাগে একজন হিসাবরক্ষক ও একজন পিয়ন রয়েছেন। "Govt. Zia Mahila College"। www.gzmcfeni.gov.bd। ১৮ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৭।  প্রতিনিধি, ফেনী; ডটকম, বিডিনিউজ টোয়েন্টিফোর। "ধর্ষণ মামলায় ফেনী কলেজ কর্মচারী গ্রেপ্তার"। bangla.bdnews24.com। ১১ জুন ২০১৭ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৭।  "ফেনীতে এইচএসসির ফল বিপর্যয় | banglatribune.com"। Bangla Tribune। ২৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৭।
যৌন সম্পর্ক ব্যাধি

যৌন সম্পর্ক ব্যাধি হচ্ছে একধরনের ব্যধি; যেখানে একজন ব্যক্তির তার লৈঙ্গিক পরিচয় বা যৌন অভিমুখিতার জন্য যৌন সম্পর্ক তৈরী করা বা সম্পর্ক পরিচালনায় সমস্যার উদ্ভব হয়। হু; সেক্সুয়াল রিলেশনশিপ ডিজঅর্ডারকে "Psychological and behavioural disorders associated with sexual development and orientation" (যৌন উন্নয়ন এবং স্বভাবগত অভিমুখিতার সাথে সংযোগকৃত মনস্তাত্ত্বিক এবং স্বভাবগত ব্যধির) অধীনে ICD-10 এ অধিভুক্ত করেছে। হু একে বর্ণনা করেছে এভাবে: লৈঙ্গিক পরিচয় বা যৌন অভিমুখিতা (বিসমকামিতা, উভকামিতা, সমকামিতা) যৌন সঙ্গীর সাথে সম্পর্ক গড়তে বা মেনে চলার ক্ষেত্রে সমস্যা উদ্রেকের জন্য দায়ী।F৬৬.২) হু এফ৬৬ এর র সমগ্র অংশের শেষে উল্লেখ করেছে: "যৌন অভিমুখিতা কোনো ব্যধি নয়" অন্যান্য এলজিবিটি মানুষরা বিপরীত লিঙ্গের পার্টনার দ্বারা পরিবার গড়ে তুলতে চাইতে পারে। তারা এজন্য নিজেদের যৌন অভিমুখিতা সম্ভবত পরিবর্তন করতে চায়। Ego-dystonic sexual orientation Homosexuality and psychology Mixed-orientation marriage ICD-10: See part F66. Rosik CH (জানু ২০০৩)। "Motivational, ethical, and epistemological foundations in the treatment of unwanted homoerotic attraction"। J Marital Fam Ther.। 29 (1): 13–28। ডিওআই:10.1111/j.1752-0606.2003.tb00379.x। পিএমআইডি 12616795।